Owen Letcher (1884 - 1943) was 'n Suid-Afrikaanse skrywer, jagter en mynboudeskundige. Hy is 1884 in Engeland gebore en studeer mynwese in Cornwall. As jong man onderneem hy uitgebreide reise deur die huidige Zambië en skryf verskeie boeke oor die land. Hy onderskei hom in die Eerste Wêreldoorlog, veral in Sentraal- en Oos-Afrika. Later in sy lewe word hy redakteur van die South African Mining Journal in Johannesburg. Hy stig ook die Mining and Industrial Magazine of Southern Africa. Hy laat verskeie boeke die lig sien en gee spesiale aandag aan die groot moontlikhede van koper in die Kongo. Hy is oorlede in 1943. Rosenthal, Eric (red.). Ensiklopedie van Suidelike Afrika. Londen en New York: Frederick Warne & Kie Bpk.